કોઈ પણ સાસુની જેમ આ સાસુ પણ આજ્ઞાવાચક વાક્યો બોલે છે ખરી; પણ, વહુ એનાથી ચાર ચાસણી ચડી જાય એવી છે સાસુના દરેક સ્ટેટમેન્ટનું ઇન્ટરપ્રિટેશન એ પોતાની મૌલિક રીતે કરે છે. સાસુજી વાસીદું (ગાય-બળદ બાંધવાના સ્થાને પડેલો કચરો) વાળી નાખવાનો વહુને ઓર્ડર કરે છે, પણ પોતાને ભોળી (!) ગણાવતી વહુ સાવરણી જ બાળી નાખે છે. એ જ રીતે પાણી ભરવાના સાસુના ઓર્ડરના જવાબમાં આ ભોળી વહુ બેડાં જ ફોડી નાખે છે! પણ ક્લાઇમેક્સ (પરાકાષ્ઠા) તો છેલ્લે આવે છે. ગાય-બળદ બાંધવાના સ્થાનમાં – કોડમાં દીવો મૂકવાની સાસુ આજ્ઞા કરે છે તો આ ભોળી વહુ સાસુની સોડમાં જ દીવો મૂકી દે છે – ન રહેગા બાંસ ન બજેગી બાંસુરી!